ఆన్లైన్ రియల్ ఎస్టేట్ కంపెనీ హౌజింగ్ డాట్కామ్ 2016 మార్చితో ముగిసిన ఆర్థిక సంవత్సరానికి 400 కోట్ల రూపాయల నష్టాన్ని ప్రకటించింది. అంతకు ముందు ఆర్థిక సంవత్సరంతో పోల్చితే కంపెనీ నష్టాలు 45 శాతం పెరిగాయి. 2015-16 సంవత్సరంలో కంపెనీ రాబడి 111 శాతం పెరిగి 26.76 కోట్ల రూపాయలకు చేరుకుంది. ఇదే కాలంలో మొత్త వ్యయాలు 48 శాతం ఎగబాకి 430 కోట్ల రూపాయలకు చేరుకున్నాయి. ఈ హౌజింగ్ డాట్కామ్ను స్థాపించిన పన్నెండు మంది వ్యవస్థాపకులు కూడా వివిధ కారణాలతో కంపెనీని విడిచివెళ్లారు. ప్రస్తుతం ప్రాప్టైగర్ చేతిలో ఈ కంపెనీ ఉంది. 2012 సంవత్సరంలో హౌజింగ్ డాట్ కామ్ కార్యకలాపాలు ప్రారంభించింది. దీని సహ వ్యవస్థాపకుల్లో ఒకరైన రాహుల్ యాదవ్ను 2015 జూలైలో కంపెనీ డైరెక్టర్లు తొలగించారు. ఆ తర్వాత కంపెనీ చీఫ్ ఎగ్జిక్యూటివ్ల స్థాయిలో చాలా మార్పులు జరిగాయి. ఫలితంగా ఉద్యోగుల కోసం ఇచ్చే ప్రయోజనాల వ్యయాలు ఏకంగా 120 శాతం పెరిగి 188.5 కోట్ల రూపాయలకు చేరుకున్నాయి. ఈ నేపథ్యంలో ఏడాది కాలంలో కంపెనీ వ్యాపార తీరులో మార్పులు చేర్పులు చేయడం మొదలు పెట్టింది. అగ్రస్థాయి మేనేజ్మెంట్ స్థాయిలోనూ ఇవి చోటు చేసుకున్నాయి. తొలుత ఈ కంపెనీ వివిధ రకాల ప్రాపర్టీల లిస్టింగ్ పోర్టల్గా ఉండేది. ఆ తర్వాత ప్రాపర్టీల కొనుగోలు, అమ్మకాలు చేపట్టే పోర్టల్గా మారిపోయింది. అద్దె వ్యాపారాన్ని నిలిపివేసింది. ప్రాపర్టీలకు ప్రాధాన్యం ఇవ్వాలని కోరే కస్టమర్ల నుంచి ఫీజులు వసూలు చేయడం ప్రారంభించింది. నష్టాలు పెరిగిపోతున్న నేపథ్యంలో కంపెనీ వ్యూహాలను మార్చుకునే పనిలో పడింది.
anline riyal estate company housing datcam 2016 maarchitho mugisina aardhika samvatsaraaniki 400 kotla roopaayala nashtaanni prakatinchindi. antaku mundu aardhika samvatsaramtho polchithe company nashtaalu 45 saatam perigaayi. 2015-16 samvatsaramlo company rabadi 111 saatam perigi 26.76 kotla roopaayalaku cherukundi. ide kaalamlo motta vyayaalu 48 saatam egabaki 430 kotla roopaayalaku cherukunnayi. ee housing datcamnu sthaapinchina pannendu mandi vyavasthaapakulu kuudaa vividha kaaranaalatoe companyni vidichivellaaru. prastutam proptiger chetilo ee company undi. 2012 samvatsaramlo housing dat kaam kaaryakalaapaalu praarambhinchindi. deeni saha vyavasthaapakullo okaraina rahul yaadavnu 2015 juulailoo company directorlu tolaginchaaru. aa tarvaata company cheef egjicutivla sthaayilo chala maarpulu jarigai. phalitamgaa udyogula kosam iche prayojanaala vyayaalu ekamgaa 120 saatam perigi 188.5 kotla roopaayalaku cherukunnayi. ee nepathyamlo edaadi kaalamlo company vyapara teerulo maarpulu cherpulu cheyadam modalu pettindi. agrasthaayi management sthaayiloonuu ivi chotu chesukunnayi. toluta ee company vividha rakala propertyla listing portalga undedi. aa tarvaata propertyla konugolu, ammakaalu chepatte portalga maaripoyindi. adde vyaapaaraanni nilipivesindi. praaparteelaku praadhaanyam ivvaalani kore kastamarla nunchi feejulu vasulu cheyadam praarambhinchindi. nashtaalu perigipotunna nepathyamlo company vyuuhaalanu maarchukune panilo padindi.